Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1066

d) az aktív zónából kivezetett neutron sugárnyalábok felhasználása. 5.3.7.0200. A felhasználói igények kielégítésére szolgáló kísérleti berendezésekkel és tevékenységekkel szemben a kutatóreaktor üzemeltetésével kapcsolatos követelményeket kell érvényesíteni. A felhasználói tevékenységek végzése során be kell tartani az általános munkahelyi, sugárvédelmi és nukleáris biztonsági szabályokat. 5.3.7.0300. A kísérleti berendezéseket, amennyiben hatással vannak a rektor valamely nukleáris biztonsági funkciójára, nukleáris biztonsági osztályba kell sorolni, és ugyanazok a nukleáris biztonsági osztályhoz tartozó követelmények vonatkoznak rájuk, mint a kutatóreaktor egyéb, azonos nukleáris biztonsági osztályba tartozó rendszereire, rendszerelemeire. 5.3.7.0400. Kísérleti berendezés üzembe helyezésekor igazolni kell, hogy a kísérleti berendezés nem veszélyezteti a kutatóreaktor üzemeltetésének biztonságát, vagy megfelelõ mûszaki eszközökkel biztosítani kell a kísérleti berendezés által okozott kedvezõtlen hatás elfogadható mértékûre csökkentését. 5.3.7.0500. Amennyiben a kutatóreaktort oktatási célra használják az munkavállalóknak és az oktatónak biztosítania kell, hogy a nukleáris biztonsággal kapcsolatos elõírások teljesülnek, továbbá az oktatási programok nem okoznak a nukleáris létesítmény üzemvitelében elfogadhatatlan kockázatot. 5.3.8. A rendszerelemek minõsítése 5.3.8.0100. Minõsítési programot kell mûködtetni annak érdekében, hogy a kutatóreaktor rendszerei, rendszerelemei – teljes üzemi idejük alatt a mûködésbe lépésük igényekor fennálló környezeti körülmények mellett – kielégítsék a biztonsági funkció teljesítésére elõírt követelményeket. A programnak tartalmaznia kell mindazokat atevékenységeket,amelyekaminõsítettállapotlétrehozásáhozésennekazállapotnakafenntartásáhozszükségesek. 5.3.8.0200. Új kutatóreaktor esetén meg kell határozni a rendszerek, rendszerelemek azon körét, melyek a baleset kezelésénél, következményeinek enyhítésénél szerepet játszanak. Ezek minõsítési eljárását a baleset során feltételezhetõ legszélsõségesebb körülményekre kell kidolgozni és végrehajtani. 5.3.8.0300. A minõsítési eljárás kiválasztásánál figyelembe kell venni a rendszerelem beépítési helyének barátságos vagy barátságtalan üzemi környezetét. 5.3.8.0400. Ellenõrizni kell, hogy a rendszerelemek minõsítésénél figyelembe vett feltételek lefedik-e a normál üzem, a várható üzemi események és a tervezési üzemzavarok alatt kialakuló környezeti feltételeket biztosítva, hogy a rendszerelemek tervezéskor feltételezett környezetállósága az üzemeltetés során nem változott negatívan. 5.3.8.0500. Új kutatóreaktor esetén a rendszerelemek földrengésállóságát minõsíteni kell. A passzív szerkezetek, nyomáshatárt jelentõ elemek földrengésállóságát megfelelõ tervezéssel kell biztosítani. Az aktív gépésztechnológiai rendszerek, rendszerelemek, valamint a villamos- és irányítástechnikai rendszerelemek földrengés-állósági minõsítését teszttel vagy empirikus módszerrel kell elvégezni. A minõsítés akkor megfelelõ, ha a minõsítésnél alkalmazott teszt-spektrum burkolja az adott rendszerelem felállítási helyére meghatározott padló-spektrumot. 5.3.9. Öregedéskezelés 5.3.9.0100. A kutatóreaktornak teljes üzemideje alatt olyan átfogó öregedéskezelési programmal kell rendelkeznie, amelynek keretében:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes